เป็นคนที่มีรอบเดืนมาไม่ปกติ 31 บ้าง 37 บ้าง ล่าสุดมีอะไรกับแฟน ป้องกัน แต่แฟนดึงถุงออก ทำอีกแค่แปบเดียว แฟนเอาออกมาทำข้างนอกจนเสร็จ ตอนนี้รอบเดือน 42 วันแล้ว ประจำเดือนยังไม่มา แต่มีอาการเจ็บหน้าอก ปวดเมื่อยตัว น้ำหนักขึ้นมากกว่าปกติ นอนไม่ค่อยหลับ โอกาสที่จะท้องมีไหมคะ
สวัสดีค่ะ หากยังไม่ได้หลั่งน้ำอสุจิในช่องคลอด แต่ได้ดึงอวัยวะเพศชายออกมา แล้วมาช่วยตัวเองต่อข้างนอกจนเสร็จ โอกาสที่จะตั้งครรภ์ก็ไม่น่ามี ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการเจ็บหน้าอก ปวดเมื่อยตัว มีน้ำหนักขึ้น นอนไม่ค่อยหลับ อาจเป็นอาการก่อนการมีประจำเดือนมาก็ได้ค่ะ ดังนั้น ควรรอประจำเดือนไปก่อน ประจำเดือนก็น่าจะมาในเวลาไม่นานนี้ค่ะ แต่หากกังวล ก็อาจลองตรวจหาการตั้งครรภ์ดูค่ะ